Diari Oficial de la Generalitat Valenciana


Sumari del DOGV 9032, del 02-03-2021 (2021/1883)

Extracte de la Resolució del rector, de 23 de febrer de 2021, per la qual es convoquen les beques Santander-Erasmus per a estudiants i estudiantes de la Universitat Politècnica de València
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9032

Data del DOGV
:   02-03-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/1883


Data del document
:   24-02-2021

Organisme emissor
:   Universitat Politècnica de València

Tipus de document
:   Extracte

Descriptors 

:   * ajuda pública

Extracte de la Resolució del rector, de 23 de febrer de 2021, per la qual es convoquen les beques Santander-Erasmus per a estudiants i estudiantes de la Universitat Politècnica de València [2021/1883]  
BDNS (identif.): 550902.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions   
https://www.infosubvenciones.es/bdnstrans/GE/es/convocatoria/550902  
  
Primera. Objecte i finalitat de la beques  
L'objecte de la present resolució és convocar el Programa Beques Santander Erasmus que l'entitat Banco Santander, SA, d'ara endavant «el Santander», ha establit per a l'alumnat de la Universitat Politècnica de València que haja obtingut una plaça Erasmus+ d'estudis per al curs acadèmic 2021-2022.  
  
Segona. Persones destinatàries de les beques  
El Programa Beques Santander Erasmus 2021-2022 està dirigit a l'alumnat de la Universitat Politècnica de València participant en el Programa Erasmus + per a estudiar durant el curs 2021-2022 amb especial èmfasi en aquell alumnat que haja estat beneficiari d'una beca d'estudis de caràcter general del Ministeri d'Educació, Cultura i Esport en el curs 2020-2021 o que presente una discapacitat igual o superior al 33 %.  
  
  
Tercera. Crèdit pressupostari i quantia de les ajudes  
La present convocatòria està finançada amb fons del Banco Santander dins del Programa Beques Santander Erasmus.  
El crèdit pressupostari ascendeix a 42.000 euros i estarà repartit de la següent manera:  
Ajuda I. 1 beca de 2.000 euros per a sol·licitants amb una discapacitat reconeguda igual o superior al 33 %, classificats segons estableix la clàusula setena de les bases.  
Ajuda II. 1 beca de 2.000 euros per a sol·licitants amb beca d'estudis de caràcter general del Ministeri d'Educació, Cultura i Esport o d'una beca equivalent del Departament d'Educació del Govern Basc per a realitzar estudis universitaris durant el curs 2020-2021, classificats segons estableix la clàusula setena de les bases.  
Resta d'ajudes: 76 beques per un import de 500 euros cadascuna per als sol·licitants amb millor expedient acadèmic fins a esgotar les beques disponibles, classificats segons estableix la clàusula setena de les bases.  
  
Les beques Santander Erasmus seran compatibles amb altres ajudes o formes de finançament que puga obtenir o rebre l'estudiant beneficiari per a la mateixa estada.  
  
Quarta. Bases reguladores  
Accessibles en www.opii.upv.es  
  
Cinquena. Termini presentació sol·licituds  
Les sol·licituds s'emplenaran obligatòriament a través d'un doble sistema  
1. Portal web http://www.becas-santander.com.  
2. Portal de gestió de convocatòries de l'aplicació AIRE de la UPV (intranet personal UPV > Serveis Relacions >Internacionals i Cooperació)  
El termini de presentació de la sol·licitud serà des del dia següent de la publicació de la present convocatòria en el Diari Oficial de la Generalitat Valenciana (DOGV) fins al 15 de març de 2021.  
  
València, 24 de febrer de 2021.- El cap del Gabinet del rector (p.d.f. del rector de l'1 de juny de 2017): Juan Miguel Martínez Rubio.